|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 48 76  Merlida.Konstantinovic@vojvodina.gov.rs | | |
|  | KLASA: 000427228 2025 09427 001 001 000 001 | DATUM: 1. 8. 2025. god. |

Na temelju članaka 15., 16. stavka 5. i 24. stavka 2. Pokrajinske skupštinske odluke o pokrajinskoj upravi („Službeni list APV”, broj: 37/14, 54/14 – dr. odluka, 37/2016, 29/17, 24/19, 66/20, 38/21 i 22/25), članka 11. razdjel 6. i članka 23. stavaka 1. i 4. Pokrajinske skupštinske odluke o proračunu Autonomne Pokrajine Vojvodine za 2025. godinu („Sl. list APV“, broj: 57/24), članka 11. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje programa i projekata u području osnovnog i srednjeg obrazovanja i odgoja u Autonomnoj Pokrajini Vojvodini („Službeni list APV“, broj: 8/25 i 14/25), a po provedenom Natječaju za financiranje i sufinanciranje programa i projekata u području osnovnog i srednjeg obrazovanja u AP Vojvodini u 2025. godini („Službeni list APV“, broj: 9/25), pokrajinski tajnik d o n o s i:

**RJEŠENJE**

**O RASPODJELI PRORAČUNSKIH SREDSTAVA POKRAJINSKOG TAJNIŠTVA ZA OBRAZOVANJE, PROPISE,**

**UPRAVU I NACIONALNE MANJINE - NACIONALNE ZAJEDNICE**

**ZA FINANCIRANJE I SUFINANCIRANJE PROGRAMA I PROJEKATA**

**U PODRUČJU OSNOVNOG I SREDNJEG OBRAZOVANJA**

**U AP VOJVODINI U 2025. GODINI**

**I.**

Ovim rješenjem se utvrđuje raspodjela proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice po Natječaju za financiranje i sufinanciranje programa i projekata u području osnovnog i srednjeg obrazovanja u AP Vojvodini u 2025. godini („Službeni list APV“, broj: 9/25) - (u daljnjem tekstu: Natječaj).

**II.**

Natječajem je opredijeljeno ukupno **35.000.000,00** **dinara** za namjenu iz točke I. ovog rješenja, i to:

* za ustanove osnovnog obrazovanja i za regionalne centre – opredijeljen je i raspodijeljen iznos od **15.150.000,00 dinara**;
* za ustanove srednjeg obrazovanja i za regionalne centre – opredijeljen je i raspodijeljen iznos od **5.237.000,00 dinara**;
* za udruge, za programe i projekte na razini osnovnog obrazovanja – opredijeljen je i raspodijeljen iznos od **8.850.000,00 dinara** i
* za udruge, programe i projekte na razini srednjeg obrazovanja – opredijeljen je i raspodijeljen iznos od **5.763.000,00 dinara.**

Sredstva se odobravaju ustanovama osnovnog i srednjeg obrazovanja na teritoriju AP Vojvodine čiji je osnivač Republika Srbija, autonomna pokrajina ili jedinica lokalne samouprave, regionalnim centrima za profesionalni razvoj zaposlenika u obrazovanju sa sjedištem na teritoriju AP Vojvodine, kao i udrugama sa sjedištem na teritoriju AP Vojvodine, koje su kao jedan od ciljeva udruživanja predvidjele i aktivnosti u području obrazovanja (u daljnjem tekstu: korisnicima).

**III.**

Raspodjela sredstava iz točke II. ovog rješenja po ustanovama i udrugama čije je sjedište u AP Vojvodini, prikazana je u Prilogu koji je tiskan uz ovo rješenje i čini njegov sastavni dio (Raspodjela sredstava za financiranje i sufinanciranje programa i projekata u području osnovnog i srednjeg obrazovanja u AP Vojvodini u 2025. godini – Tablice 1. - 4.).

**IV.**

Sredstva iz točke II. ovog rješenja predviđena su Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV“, broj: 57/24) u okviru Razdjela 06 – Pokrajinsko tajništvo za obrazovanje, propise, upravu i nacionalne manjine - nacionalne zajednice, Program 2003 – Osnovno obrazovanje, Programska aktivnost 1004 – Podizanje kvalitete osnovnog obrazovanja, funkcionalna klasifikacija 910, Predškolsko i osnovno obrazovanje, izvor financiranja 01 00 – Opći prihodi i primici proračuna, Ekonomska klasifikacija 4631 – Tekući transferi ostalim razinama vlasti i Program 2004 – Srednje obrazovanje, Programska aktivnost 1002 – Podizanje kvalitete srednjeg obrazovanja, funkcionalna klasifikacija 920 – Srednje obrazovanje, izvor financiranja 01 00 – Opći prihodi i primici proračuna, Ekonomska klasifikacija 4631 – Tekući transferi ostalim razinama vlasti, sukladno priljevu sredstava u proračun AP Vojvodine, odnosno likvidnim mogućnostima.

**V.**

Tajništvo će **obavijestiti korisnike** o raspodjeli sredstava koja je utvrđena ovim rješenjem.

**VI.**

Tajništvo će obvezu prema korisnicima preuzeti na temelju ugovora.

**VII.**

Ovo rješenje je konačno.

**VIII.**

Za izvršenje ovog rješenja zadužuje se Sektor za materijalno-financijske poslove Tajništva.

**Rješenje dostaviti:**

1. Sektoru za materijalno-financijske poslove Tajništva
2. Pismohrani

POKRAJINSKI TAJNIK

Róbert Ótott